Goedemoed-tronkbewaarder uit op borgtog | Maroela Media
'n Tronkbewaarder van die Goedemoed-gevangenis in die Suid-Vrystaat wat vermoedelik 'n gevangene aangesê het om twee van sy vrouekollegas te vermoor, is borgtog toegestaan.
Mojalefa Letele (49) het Dinsdag in die Rouxville-landdroshof verskyn waar hy op borgtog van R10 000 vrygelaat is.
Brig. Motantsi Sam Makhele, woordvoerder van die polisie, sê die saak word nou na die Bloemfonteinse hooggeregshof oorgeplaas waar Letele na verwagting weer op 25 Maart sal verskyn.
Hy word van moord en die sameswering om moord te pleeg aangekla.
Dít volg ná 'n voorval in Maart 2019 waartydens 'n 35-jarige vrouetronkbewaarder, Nomsa Joyce Stuurman, en haar 33-jarige kollega (wie se naam nie bekendgemaak is nie) met 'n mes gesteek is terwyl hulle aangehou is deur een van die gevangenes. Die kollega is ook verkrag.
Maroela Media het vroeër berig die gevangene, Jongikhaya Samsam, wat ten tyde van die voorval besig was om twee lewenslange vonnisse uit te dien, het Letele tydens die verhoor by die gebeure betrek.
Hy het aan die hof vertel hoe Letele hom aangesê het om die twee vroue te verkrag en te vermoor. Hy is op 31 Oktober deur die Bloemfonteinse hooggeregshof nóg twee lewenslange vonnisse opgelê vir die moord, verkragting en aanhouding van die bewaarders.
Die ondersoek na Letele se betrokkenheid is toe voortgesit en hy is in hegtenis geneem.
gevangenis moord Rouxville verkragting Vrystaat
Boere moet opdok vir watermeters
Wou Kollega laat vermoor. Uit op borg? Hoe gebeur dit behalwe as die Aanklaer weer nie sy/;haar werk geforn het nie. Kan iemand verduidelik hoe die stelsel werk asb. My brein is te klein.om te verstaan
Wou laat vermoor…..hulle is dood so hulle is vermoor….. en nog iemand wat eintlik nie moet los loop nie kan nog moorde reel?…. wanner gaan bevoegde mense in beheer wees wat sulke besluite moet neem….met die geskiedenis in die land dat baie kriminele op borgtog weer en weer moor …ai